CELEX: 62009CA0379
Language: hu
Date: 2011-03-10 00:00:00
Title: C-379/09. sz. ügy: A Bíróság (harmadik tanács) 2011. március 10-i ítélete (az Arbeidshof te Brussel (Belgium) előzetes döntéshozatal iránti kérelme) — Maurits Casteels kontra British Airways plc (Munkavállalók szabad mozgása — EUMSZ 45. cikk és EUMSZ 48. cikk — Migráns munkavállalók szociális biztonsága — A kiegészítő nyugdíjra való jogosultságok védelme — A Tanács fellépésének elmaradása — Az ugyanazon munkáltató által egymást követően különböző tagállamokban foglalkoztatott munkavállaló)

7.5.2011   
            
            
               HU
            
            
               Az Európai Unió Hivatalos Lapja
            
            
               C 139/5
            
         A Bíróság (harmadik tanács) 2011. március 10-i ítélete (az Arbeidshof te Brussel (Belgium) előzetes döntéshozatal iránti kérelme) — Maurits Casteels kontra British Airways plc
   (C-379/09. sz. ügy) (1)
   
   (Munkavállalók szabad mozgása - EUMSZ 45. cikk és EUMSZ 48. cikk - Migráns munkavállalók szociális biztonsága - A kiegészítő nyugdíjra való jogosultságok védelme - A Tanács fellépésének elmaradása - Az ugyanazon munkáltató által egymást követően különböző tagállamokban foglalkoztatott munkavállaló)
   2011/C 139/08
   Az eljárás nyelve: holland
   
      A kérdést előterjesztő bíróság
   
   Arbeidshof te Brussel
   
      Az alapeljárás felei
   
   
      Felperes: Maurits Casteels
   
      Alperes: British Airways plc
   
      Tárgy
   
   Előzetes döntéshozatal iránti kérelem — Arbeidshof te Brussel — Az EK 39. és az EK 42. cikk, valamint a Közösségen belül mozgó munkavállalók és önálló vállalkozók kiegészítő nyugdíjra való jogosultságának védelméről szóló, 1998. június 29-i 98/49/EK tanácsi irányelv (HL L 209, 46. o.; magyar nyelvű különkiadás 5. fejezet, 3. kötet, 323. o.) értelmezése — A Tanács fellépésének elmaradása — Ugyanazon munkáltató különböző fióktelepein egymást követően (nem kirendelés keretében) foglalkoztatott és minden esetben az adott fióktelepre érvényes kiegészítő nyugdíjrendszer hatálya alá tartozó munkavállaló
   
      Rendelkező rész
   
   
               1.
            
            
               Az EUMSZ 48. cikk nem rendelkezik közvetlen hatállyal, amelyre magánszemély a nemzeti bíróságok előtt hivatkozhatna a magánszektorban tevékenykedő munkáltatójával szembeni jogvitában.
            
         
               2.
            
            
               Az EUMSZ 45. cikket akként kell értelmezni, hogy azzal ellentétes, ha valamely kollektív munkaszerződés kötelező alkalmazásának a keretében:
               
                           —
                        
                        
                           a kiegészítőnyugdíj-jogosultság végleges megszerzésére vonatkozó időszak számításánál valamely meghatározott tagállamban nem veszik figyelembe az ugyanazon munkáltatónál, ugyanazon általános munkaszerződés alapján, más tagállamokban található fióktelepeken foglalkoztatásban töltött éveket; és
                        
                     
                           —
                        
                        
                           a munkavállalónak a munkáltatója valamely tagállamban található fióktelepéről az ugyanazon munkáltató más tagállamban található fióktelepére történő áthelyezését e munkáltatónak a munkavállaló által történő önkéntes elhagyásával azonosnak tekintik.
                        
                     
         
      (1)  HL C 312., 2009.12.19.